Author: Cyprianová, Valeria
Last saved by: Mrkva, Josef

Predkladacia správa
Ministerstvo dopravy a výstavby Slovenskej republiky vypracovalo návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2011 Z. z. o vyšetrovaní námorných nehôd a námorných mimoriadnych udalostí (ďalej len „návrh nariadenia vlády“) iniciatívne v súvislosti s úlohou B.15. z uznesenia vlády SR     č. 111/2018. 

V súvislosti so zrušením nariadenia vlády Slovenskej republiky č. 581/2006 Z. z. o systéme povinných kontrol pre bezpečnú prevádzku prievozných lodí ro-ro a vysokorýchlostných osobných plavidiel v pravidelnej preprave je potrebné upraviť ustanovenia v nariadení vlády Slovenskej republiky č. 50/2011 Z. z., týkajúce sa pojmov štát s podstatným záujmom, osobná loď ro-ro a vysokorýchlostné osobné plavidlo, ktoré sú vysvetlené formou odkazu na nariadenie vlády SR č. 581/2006 Z. z., ktoré sa ruší.

Návrh nariadenia vlády nemá vplyvy na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie, informatizáciu spoločnosti, ani vplyvy na služby verejnej správy pre občana.
Nakoľko predkladateľ neidentifikoval žiadne vplyvy návrhu nariadenia vlády Slovenskej republiky, nebol v súlade s bodom 7.1. Jednotnej metodiky na posudzovanie vybraných vplyvov predmetom predbežného pripomienkového konania.
Návrh nariadenia vlády nie je predmetom vnútrokomunitárneho pripomienkového konania.

Návrh nariadenia vlády bol predmetom medzirezortného pripomienkového konania, ktorého výsledky sú uvedené v samostatnej prílohe.

Keďže predkladaný návrh nariadenia vlády súvisí so zrušením nariadenia vlády Slovenskej republiky č. 581/2006 Z. z, navrhuje sa dátum účinnosti 21. decembra 2019.